Αποφασισμένη να επανέλθει για την απόκτηση του Νέλσον Ολιβέιρα είναι η Γουλβς.



Πληροφορίες από την Πορτογαλία, που προέρχονται από το περιβάλλον του Ζόρζε Μέντες και μετέφερε στον ΣΠΟΡ FM 94,6 ο Γιώργος Τσακίρης, αναφέρουν ότι η αγγλική ομάδα θα καταθέσει νέα πρόταση εντός 1-2 ημερών.



Αυτή η πρόταση θεωρείται ότι θα καλύπτει τη ρήτρα των 6,5 εκατ. ευρώ που υπάρχει στο συμβόλαιο του Πορτογάλου και σε μια τέτοια περίπτωση, η «Ένωση» δεν θα μπορεί να κάνει κάτι άλλο από τον να παραχωρήσει τον παίκτη.



Εφόσον συμβεί αυτό, θεωρείται δεδομένο ότι βασικός και μεγάλος στόχος των «κιτρινόμαυρων» για την αντικατάστασή του είναι ο Σέρχιο Αραούχο.



Είναι ξεκάθαρο ωστόσο ότι η απόκτησή του (που θεωρείται δεδομένη από τα ισπανικά ΜΜΕ) θα προχωρήσει μονάχα αν νωρίτερα έχει πωληθεί ο Ολιβέιρα και όχι με ταυτόχρονη παραμονή του Πορτογάλου.